**Web-programozás-1 beadandó feladat**

**Alakítsanak ki két fős csoportokat és a feladatot közösen, projektmunkában oldják meg.** A dokumentációban majd írják le, hogy a két főből ki melyik feladatrészt csinálta meg.

Keressen egy tetszőleges nonprofit szervezetet (alapítvány, egyesület, stb.), amelynek weboldalt fog készíteni. (Mintha a jelenlegi helyett egy új verziót kellene fejlesztenie). Olyan honlapot keressen, ahol van elegendő szöveges és képi információ a feladat elkészítéséhez.

A feladathoz **segítséget** a következő oldalon talál!

1. Valósítsa meg a weboldalt a Front Controller tervezési minta (**Kötelező elem**!) alkalmazásával. A forráskód a lehető legjobban használja ki a HTML5 lehetőségeit. Legyen a fejlesztett weboldalon egy link a választott szervezet weboldalára, amelyről elég a főoldalt és még egy aloldalt átvenni. **(3 pont)**
2. Bővítse a választott főoldalt vagy aloldalt két videóval, egyet saját könyvtárából, és egyet szolgáltatótól (pl. Youtube), és a saját könyvtárában lévő video ne legyen több mint 5 mp, a méretkorlát miatt. **(1 pont)**A további oldalakat a következő pontok szerint alakítsa ki:
3. Készítsen egy harmadik oldalt képek, képgaléria tárolására. Legyen lehetőség új képek feltöltésére. Képfeltöltést csak bejelentkezett felhasználó tehet meg. **(2 pont)**
4. A negyedik oldalon legyen egy kapcsolat űrlap, amelynek segítségével e-mailt lehet küldeni az oldal tulajdonosa számára, de az e-mail küldése helyett jelenítse meg az adatokat egy új (ötödik) oldal tartalmaként. Ellenőrizze megfelelően az űrlap helyes kitöltését. Az ellenőrzést végezze el kliens- és szerveroldalon is. A kliens oldali ellenőrzésben használja a HTML5 lehetőségeit és JavaScript-et is.  
   Az elküldött Űrlap adatokat ezen kívül mentse le adatbázisba is. **(3 pont)**
5. Tegye lehetővé megtekinteni egy hatodik oldalon táblázatban az előző pontban elküldött üzeneteket az adatbázisból fordított időrend szerint (a legfrissebb legyen elől). **(2 pont)**
6. Regisztráció, Belépés, Kilépés. Bővítsük a honlapot „Belépés” és „Kilépés” menüponttal a következők szerint:

a) A „Belépés” menüpont akkor látható, ha nincs bejelentkezve a felhasználó.

b) A „Kilépés” menüpont akkor látható, ha be van jelentkezve a felhasználó.

c) A „Belépés” menüpontra kattintva feljön egy oldal, ahol lehet bejelentkezni vagy regisztrálni.

d) Regisztrációkor nem léptetjük be automatikusan a felhasználót.

e) A rendszer fejlécen jelenítse meg a bejelentkezett felhasználót, ha be van lépve, a következő formában: Bejelentkezett: Családi\_név Utónév (Login\_név) **(3 pont)**

1. Alkalmazását töltse fel és valósítsa meg Internetes tárhelyen is. Bármelyik tárhely-szolgáltatót használhatja. **(2 pont)**
2. Használja a GitHub verziókövető rendszert (<https://github.com/>). Ne csak a kész alkalmazást töltse fel egy lépésben, hanem a részállapotokat is még legalább 2 lépésben **(1 pont)**

**Készítsen dokumentációt**, amiben leírja az alkalmazás működését. A dokumentációban adja meg a tárhely és a GitHub projektjének URL címét **és írja le részletesen, hogy az előző feladatpontokat az alkalmazásban hogy és hol valósította meg**. Fontos, hogy ez utóbbit leírja a dokumentációban, mert a feladatot ez alapján fogom javítani.

A dokumentációban adja meg az internetes tárhely belépéséhez szükséges felhasználónevet és jelszót, ami szükséges a megoldás ellenőrzéséhez.

**Be kell adni** a **Neptun MeetStreet**-en keresztül egy tömörített (zip kiterjesztésű) fájlban a weboldal forrásait, a szükséges MySql adatbázist létrehozó szkriptet és a dokumentációt.

A forrásokat feltöltve a helyi web szerver (XAMPP) munka-könyvtárába az alkalmazás működőképes legyen.

**Pontozás:**

Weboldal összesen: maximum 17 pont

A weboldal dokumentációja: maximum 3 pont

Összesen: maximum 20 pont

**Segítség az egyes részekhez**

A bejegyzések a gyakorlati dokumentum fejezetcímei. A gyakorlat sorszáma félév közben változhat.

1. Front Controller tervezési minta:

=> 8. gyakorlat– PHP - front-controller tervezési minta

3. Képek, galéria, képfeltöltés:

=> 5. gyakorlat– PHP – képek, galéria, képfeltöltés

6. Regisztráció, Belépés, Kilépés:

=> 8. gyakorlat– PHP - front-controller tervezési minta / 2. megoldás

=> 7. gyakorlat – PHP – Adatbázis használat – Belépés / Regisztráció

4-5. Adatbázis használat:

=> 7. gyakorlat – PHP – Adatbázis használat-…